Kookoo

**Kooko** bɛɛ dinɛ ka ba buon ye **Theobroma cacao** la anɛ  kooko tiig.Di anɛ ti bibis ka ba wa'alim nɛ li labisim anɛ (6–12 m (20–39 ft) Di niŋgbiŋ si'im anɛ dɛ'ɛm ka pɛ'ɛs  Malvaceae buudi ni. Di anɛ Kooko biili ka ti buon ye bɛŋa bɛɛ sʋma. Ti mɔr Kooko biili la maan chocolate ,Kooko  kpaam, milo, nɛ  si'elnam bɛdigʋ. kokoo  tiis kae saan na'asaa teŋa amaa Ivory coast dim la da nyaŋi kuo li paam gaad tɛns wʋsa yʋʋm 2022 la ni.Tiig la vaan'ad nɛ ti mɛŋ wa'alim nɛ di labisim anɛ  10–50 cm (4–20 ) wa'alimɛn nɛ 5–10 cm (2–4 ) labisimɛn.

## Paalʋg

### puum
puum la maan nɛ laasid taaba bɛ til la ni nɛ wilkʋda zug; ba buon nwa ye a-maal-puum-til-ni. Puum la anɛ banalig, 1–2 cm (3⁄8–13⁄16 in) waalim, ka linɛ lus puum la an wiig. Sɔb kanɛ ka ba mɔri paan puum la kanl pʋʋgin anɛ ✶ K5 C5 A(5°+52) G(5).

Puum bɛdigʋ dunia ni anɛ siinsi diti li ka maan diib (Hymenoptera) bɛɛ pimpiŋ nɛ bʋnvʋya sieba, kookoo puum maan diibi dɔlisid nɛ bʋndʋmma banɛ ka ba buoni ba naasaalin ye *Forcipomyia* midges. Bʋnvʋya banɛ dʋm ka ba buon *Forcipomyia* midges la kɛt ka kookoo maan wala bɛdigʋ gaad suobanɛ kpɛlim wʋsa.

#### Wala
Tiig la wal, ka ba buon kookoo wal la anɛ gbilig, 15–30 cm (6–12 in) waalim ka li bɛdigm an 8–10 cm (3–4 in), ka li yaa biig, li pak la anɛ dɔnbʋʋlim, ka li waalim an 500 g (1 lb) li biigir saŋa. Wal la pʋʋgin mɔr biili wan wʋʋ pisi paae pisyuobʋ bɛn, ka ba buon "bɛŋa", ka linɛ lusi li wal la pʋʋgin la an pielig.

Biili la ka ba mɔri maan chocolate, ka linɛ lus biila la pʋʋgin la tɛŋ sieba mɔri maan juice, smoothies, jelly, nɛ cream. Ninsaalib itima tiak 21st century la, ka ba yʋʋn tɔɔn nɔki li miilim maal pataasi daam. Fʋ yaa di dinɛ lus biilif la, li malisim wan wʋʋ lychee bɛɛ tropical melon. Biilif yinnɛ wʋsa mɔr kpaam bɛdigʋ (40–50%) ka ba buon cocoa butter.

Bʋnlinɛ bɛ li pʋʋgin anɛ theobromine, linɛ wan caffeine.

## Yʋda
Buudi yʋʋr kanɛ ka ba pʋd kookoo naasaalin ye *Theobroma* la yinɛ Greek ni ka li gbin an "Wina diib"; yinɛ θεός (*theos*), ka li gbin an 'Win' bɛɛ 'paŋ daan', nɛ βρῶμα (*broma*), ka lin gbin mɛ an 'diib'. Yʋʋr kanɛ ka ba buon *cacao* la yinɛ Spain dim buudi pianad ni ka ba pʋdi ba kʋdʋmin bʋnbʋta sieba ka ba sieba an *kakaw* bɛ Tzeltal, Kʼicheʼ nɛ Classic Maya; *kagaw* bɛ Sayula Popoluca; nɛ *cacahuatl* bɛ Nahuatl ka lin gbin an "kookoo tiig biilif". Ban buon tiig la nɛ li biila la giŋa ye kookoo la, bielif la maa mɛ anɛ kookoo.

### Buudi
Kookoo (*Theobroma cacao*) paas nɛ buudi banɛ an pisi nɛ ayuobʋ ka bɛ *Theobroma* buudi ni ka Byttnerioideae banɛ an mallow dɔɔg buudi ka ba buoni ba Malvaceae mɛ paasi ba buudi la ni.

Yʋʋm tusayi nɛ pisi nɛ anii ni (2008), vɛɛn-vɛɛnsidib da yinɛ nɛ suor kanɛ ka ba na nyaŋi laas kookoo buudinam kɔnɔbkɔnɔb dɔlisidi ba zinig kanɛ nyɛt paalʋ, lin bɛ zinig sia, nɛ ba tʋŋ: ba pʋdʋgi ba piiga dɔlisid nɛ ban yi zinig sieba bɛɛ tɛŋ la dimi kuod buud sia ka pʋdi li siem. Buudi bama anɛ: Amelonado, Criollo, Nacional, Contamana, Curaray, Cacao guiana, Iquitos, Marañon, Nanay, nɛ Purús.

## Widigir nɛ yaan kpɛnɛb
Kookoo yadigi paae zinig yinɛ yadagɔbʋg-yanyaaŋ Mexico tɛŋin paae Amazon basin. Banɛ vɛɛns la paal ye ninsaalib nyaŋi tiaki li zi kpɛnɛ yaan dɔlis nɛ suoya ayi; yinnɛ da bɛ nɛ Lacandon mɔɔgin zinig kan bɛnɛ Mexico ka yinnɛ mɛ da bɛ South America. Vɛɛnsig kanɛ ka bam aal ka li nan pʋ yʋʋgɛ paal ye ba DNA kae yinnɛ, amaa, li tɔɔn ka ala. Vɛɛnsig yinnɛ da nɔk nɛ tiis ban tusir, kɔbisyi nɛ pisnaasi nɛ yinnɛ (1241) ka laasi ba ka ba an buudi piiga. Vɛɛnsig la mɛ nyaŋi baŋ zinig la, wan wʋʋ Iquitos linɛ an Peru nɛ Ecuador, anina ka buudi bɛdigʋ da yi na yʋʋma tusanu banɛ gaad la saŋa, ka li da dɔlis anina ka buud kanɛ ka ba buon Nacional cocoa bean yina. Nwa paal ye ba da gɔs kookoo, daasierɛ bʋnlinɛ lus biili la yela, lin ka ba mɔri miilimi maan daam. Ban gɔs DNA la ka nɔki mak nɛ tɛŋ vʋʋsim ka bʋ nyaŋi baŋ lin nar ye tɛŋ an siem ka li nyaŋi maal titua la, vɛɛnsig yinnɛ yinɛ maligim tiaki li kuob yela, ka paal ye kookoo bɛ kɔnɔbkɔnɔb la yinɛ zinɛ zinig kanɛ an gbilig wan wʋʋ bɛŋa gilig Ecuador, titɔndig kanɛ bɛ Brazil nɛ Peru nɛ Colombian–Brazilian ni la. Banɛ gɔsid tɛngbaŋ yela paal ye sankanɛ ka dunia da an maasig maa yʋʋm tusa pisi nɛ yinnɛ (21,000) linɛ gaad saŋa la, saŋkan ka kookoo da pʋ maal titua nɛ, amaa zinig kaŋa da laan wan kookoo ka linɛ kɛ ka li buud sieba nan kpɛlim bɛ.

## Kuob
Yʋʋm tusayi nɛ pisi nɛ atan ni (2023), ba da kua kookoo dunia wʋsa nɛ 11,650,000 hectares (28,800,000 acres). Ba kuod kookoo pɔbɛda ni ka banɛ ka ba pɔɔd mɛ an fiin mɛ laan kuod, ka li bɛdigʋ yit nɛ kpaadib banɛ an tʋsmon banɛ kuod mɛ ba pɔɔd bibis la ni. Kookoo tiig pinin walib nɛ yʋma anaasi bɛɛ yʋma anu ni. Tikanɛ paae o bɛn na nyaŋi maal puum tusa ayuobʋ yʋʋm wʋsa pʋʋgin, amaa ka lɛɛ wan ban pisi maa. Sɛɛ ka fʋ laas biili tusir nɛ kɔbisyi yel (1,200) lin anɛ wala pisnaasi yel li la ka fʋ na laas ka nyaan paami li ganalig la tɛbisim 1 kg (2.2 lb). Kʋdʋmin sa, banɛ maa chocolate mi nɛ buudi atan banɛ ka ba mɔri maan chocolate: Forastero, Criollo nɛ Trinitario. Banɛ ka ba paamig tɔe, ka ba ligidi kpiem anɛ buudi kanɛ buon Criollo, kookoo buudi kanɛ ka Maya dim da mɔr la. Ba mɔr Criollo maan chocolate nɛ piiga, kɔbiga pʋʋgin (10%), lin mɔr malisim ka nyʋʋsidi malisi gat banɛ kpɛlim la wʋsa. Yʋʋm tusir, sapal nwadig la ni (November 2000), kookoo banɛ da yit Chuao la da nyɛ yʋʋr paal ye *Cacao de Chuao* (lin yinɛ Spanish: 'kookoo linɛ yit Chuao').

## Maalʋg

Yʋʋm tusayi nɛ pisi nɛ atan ni (2023), dunia wʋsa kookoo da maali anɛ 5.6 million tonnes, ka tɛŋkanɛ ka li da maalig gaad o taaba an Ivory Coast, ban da mɔr pisnaasi nɛ ayi, kɔbiga pʋʋgin (42.5%) dunia wʋsa kookoo. Tɛŋbanɛ mɛ da tial da anɛ Ghana (11.7%) nɛ Indonesia (11.5%).

## Sʋab
Bʋnvʋya nɛ banas banɛ bɛ daamid kookoo, paas nɛ tʋʋlʋg bɛɛ waad kanɛ daami di li, paal ye li sʋʋm ka ti paam buudi paalig kanɛ na nyaŋ yɛlbama wʋsa. Banɛ gɔsid kuob yela suad bʋnbʋta buudi-buudi bɛ zinig kanɛ ka ba buon naasaalin ye genebanks, anina ka ba digin ka li laasidi li taaba kilimid buud paala, amaa kookoo biila la yela tɔi galisi kɛ ka ba kʋ nyaŋi nɔki li niŋ genebank ni ka li maal buud paalaa.

### Bʋnvʋya banɛ sanamid
Banabɛɛdnam nɛ bʋnvʋya sieba bɛ sanamid kookoo tʋʋma ka li pʋ nyaŋidi maan titua nɛ.

·        Insects

·        Cocoa mirids bɛɛ capsids dunia wʋsa (li kaskas *Sahlbergella singularis* nɛ *Distantiella theobroma* bɛ West Africa nɛ *Helopeltis* spp. Bɛ Southeast Asia)

·        *Bathycoelia thalassina* - West Africa

·        *Conopomorpha cramerella* (cocoa pod borer – bɛ Southeast Asia)

·        *Carmenta theobromae* - C. & S. America

·        Fungi

·        *Moniliophthora roreri* (frosty pod rot)

·        *Moniliophthora perniciosa* (witches' broom)

·        *Ceratocystis cacaofunesta* (*mal de machete*) or (*Ceratocystis* wilt)

·        *Verticillium dahliae*

·        *Oncobasidium theobromae* (vascular streak dieback)

·        Oomycetes

·        *Phytophthora* spp. (black pod) li kaskas *Phytophthora megakarya* linɛ West Africa

·        Viruses

·        Cacao swollen shoot virus

·        Mistletoe

·        Dayuus nɛ vertebrate pests (squirrels, woodpeckers, *etc.*)

## Genome

## Gbanvɛɛnsa